OKRESNÝ ÚRAD BANSKÁ BYSTRICA

MAJETKOVOPRÁVNY ODBOR 
Nám. Ľ. Štúra 5943/1, 974 05  Banská Bystrica

_________________________________________________________________________________________________________________________________________________________________________________________________________________________________________

číslo spisu: OU-BB-MPO-2023/000050 -
Z á p i s n i c a                
z vyhodnotenia osobitného ponukového konania, ktoré sa konalo 19.9.2023 v kancelárii č. 220, na majetkovoprávnom odbore 
Okresného úradu Banská Bystrica 
Predmetom osobitného ponukového konania bol predaj nehnuteľného majetku štátu v katastrálnom území Dolné Hámre, zapísaný Okresným úradom Žarnovica, katastrálnym odborom na LV č. 1347  ako:

· byt č.5 v podiele 1/3, na 2. p. vo vchode č.244 bytového domu súp. číslo 244 Dolné Hámre, postavený na parcele CKN č. 657,
· podiel priestoru na spoločných častiach a spoločných zariadeniach domu a na príslušenstve o veľkosti podielu 1/3 z 4880/52170.

Právny vzťah k pozemku CKN č. 657 pod stavbou súp. č. 244 nie je evidovaný na liste vlastníctva.
Všeobecná hodnota uvedeného majetku bola stanovená znaleckým posudkom č.87/2021 zo dňa 6.12.2021 v sume 3 400,00EUR, ktorá je zároveň cenou primeranou.
Ponukové konanie a osobitné ponukové konanie bolo vykonané v súlade s ustanovením §§ 8 a 8a zákona č. 278/1993 Z. z. o správe majetku štátu v znení neskorších predpisov.

Ponuka na prevod správy majetku štátu iným správcom bola zverejnená dňa 21.6.2023 v Registri ponúkaného majetku štátu na www.ropk.sk. 

V stanovenej lehote na doručovanie ponúk t.j. od 22.6.2023 do 21.7.2023, neprejavil záujem žiadny správca.
Osobitné ponukové konanie sa uskutočnilo zverejnením ponuky v registri ponúkaného majetku štátu na www.ropk.sk dňa 17.8.2023 so začiatkom lehoty na doručovanie ponúk 18.8.2023 a ukončením lehoty na doručovanie ponúk 11.9.20223 pod zn.: Neotvárať/2023/000050/HA, Hodruša-Hámre.
Na uverejnenú ponuku sa v určenej lehote prihlásili nasledovní záujemcovia:
Por. č.
odosielateľ
cenová ponuka EUR
1,
Martin Mikloš, 958 43 Krasno 125

 3 412,00 
2, 
Patrik Hromada, Hrnčiarové 891, 916 12 Lubina

 3 510,00

3, 
KWK contra s.r.o., Cabajská 817/2, 951 48 Jarok

 3 532,01
Pred členmi komisie boli otvorené  obálky s cenovými ponukami záujemcov, ktorí splnili podmienky  určené v osobitnom ponukovom konaní a boli predložené v lehote. 


Komisia ďalej vyhlásila, že víťaznou ponukou sa stáva cenová ponuka záujemcu pod por.    č. 3, ktorý za predmetnú nehnuteľnosť ponúkol sumu 3 532,01 EUR.
Komisia vyhodnotila cenovú ponuku, ktorú predložil vyššie uvedený záujemca spoločnosť KWK contra s.r.o., Cabajská 817/2, 951 48 Jarok v sume 3 532,01 EUR, že je v súlade s ustanovením § 8a ods.7 zákona NR SR č. 278/1993 Z. z. o správe majetku štátu v znení neskorších predpisov.
Na vyhodnotení cenových ponúk dňa 19.9.2023 komisia konštatovala, že osobitné ponukové konanie bolo úspešné.

Po predložení potrebných dokladov k uzatvoreniu kúpnej zmluvy, bude s víťazom osobitného ponukového konania uzatvorená kúpna zmluva.
V Banskej Bystrici 20.09. 2023
Vypracovala: Ing. Božena Hradecká
